Εκλογές στις Αμερικανικές Παρθένες Νήσους

Οι **εκλογές στις Παρθένες Νήσους των Ηνωμένων Πολιτειών** διεξάγονται για την εκλογή γερουσιαστών στη Νομοθεσία των Παρθένων Νήσων των ΗΠΑ, του κυβερνήτη και του αντικυβερνήτη της επικράτειας, καθώς και ενός αντιπροσώπου στη Βουλή των Αντιπροσώπων των Ηνωμένων Πολιτειών.

Οι Παρθένες Νήσοι των Ηνωμένων Πολιτειών είναι ένα οργανωμένο, μη ενσωματωμένο έδαφος των Ηνωμένων Πολιτειών. Αν και είναι πολίτες των ΗΠΑ, οι κάτοικοι των Παρθένων Νήσων δεν μπορούν να ψηφίσουν στις Προεδρικές εκλογές των Ηνωμένων Πολιτειών. Σε εθνικό επίπεδο, οι Παρθένες Νήσοι εκλέγουν έναν αντιπρόσωπο στο Κογκρέσο των Ηνωμένων Πολιτειών.

Σε επίπεδο επικράτειας, δεκαπέντε γερουσιαστές εκλέγονται στη Νομοθεσία των Παρθένων Νήσων — επτά από την περιφέρεια της Σεντ Κρουά, επτά από την περιφέρεια των Σεντ Τόμας και Σεντ Τζον, και ένας γερουσιαστής άτ-λαρτζ (που πρέπει να είναι κάτοικος της Σεντ Τζον) — για διετή θητεία στο μονοθάλαμο Νομοθετικό Σώμα των Παρθένων Νήσων.

Από το 1970 οι Παρθένες Νήσοι των Ηνωμένων Πολιτειών εκλέγουν κυβερνήτη κάθε τέσσερα χρόνια. Προηγουμένως, οι κυβερνήτες διορίζονταν από τον πρόεδρο των Ηνωμένων Πολιτειών.

Τα κύρια πολιτικά κόμματα στις Παρθένες Νήσους των Ηνωμένων Πολιτειών είναι το Δημοκρατικό Κόμμα των Παρθένων Νήσων, το Ανεξάρτητο Κίνημα Πολιτών (ICM) και το Ρεπουμπλικανικό Κόμμα των Παρθένων Νήσων. Επιπλέον, ορισμένοι υποψήφιοι κατεβαίνουν ως ανεξάρτητοι.

## Πρόσφατες γενικές εκλογές (2024)

Οι γενικές εκλογές των Παρθένων Νήσων των Ηνωμένων Πολιτειών του 2024 διεξήχθησαν την Τρίτη, 5 Νοεμβρίου 2024, για την εκλογή του μη ψηφίζοντος αντιπροσώπου στη Βουλή των Αντιπροσώπων των Ηνωμένων Πολιτειών, και όλων των 15 εδρών στη Νομοθεσία των Παρθένων Νήσων, καθώς και μελών του Εκλογικού Συμβουλίου των Παρθένων Νήσων, του Συμβουλίου Παιδείας και των 15 αντιπροσώπων στην Έκτη Συνταγματική Συνέλευση.
Οι προκριματικές εκλογές διεξήχθησαν στις 3 Αυγούστου 2024. Τον Μάιο του 2024, το Δημοκρατικό Κόμμα των Παρθένων Νήσων προσέλαβε τη Διευθύντρια Εκλογών Καρολάιν Φοκς, μετά την απόφασή της ότι η υπηρεσία της ενδέχεται να περιορίζεται από τη χρηματοδότηση και τη διεξαγωγή κομματικών προκριματικών εκλογών, έπειτα από απόφαση του Περιφερειακού Δικαστήριου των Παρθένων Νήσων τον Ιανουάριο του 2024.
Δύο εν ενεργεία βουλευτές δεν έθεσαν υποψηφιότητα για επανεκλογή.

Περιφέρεια Σεντ Τόμας–Σεντ Τζον: η Ντόνα Φρετ-Γκρέγκορι αποσύρεται.
Περιφέρεια Σεντ Κρουά: ο Τζάβαν Τζέιμς πρεσβύτερος αποσύρεται.

Ο εν ενεργεία Δημοκρατικός Έιντζελ Μπόλκες ο νεότερος διεκδίκησε την επανεκλογή του ως Γερουσιαστή Επικρατείας. Αντιμετώπισε την ανεξάρτητη υποψήφια Λορελάι Μονσάντο, κόρη της εκλιπούσας Γουίλμα Μαρς Μονσάντο, στις γενικές εκλογές. Ο Μπόλκες κέρδισε με 63% των ψήφων, εξασφαλίζοντας τρίτη θητεία στο αξίωμα.
Ο μη ψηφίζων αντιπρόσωπος των Παρθένων Νήσων των Ηνωμένων Πολιτειών εκλέγεται για διετή θητεία. Η εν ενεργεία αντιπρόσωπος Στέισι Πλάσκετ, Δημοκρατική, η οποία εξελέγη για πρώτη φορά το 2014 και επανεξελέγη πρόσφατα με 98,7% των ψήφων στις εκλογές του 2022, έθεσε υποψηφιότητα για έκτη θητεία. Ο αντίπαλός της, Ρόναλντ Πίκαρντ, είναι ο πρώτος Ρεπουμπλικανός που διεκδίκησε αυτή την έδρα από το 2014. Η Πλάσκετ κέρδισε με 73% των ψήφων, νικώντας τους αντιπάλους της.

## Προηγούμενες εκλογές
## Εκλογές Κυβερνήτη στις Αμερικανικές Παρθένες Νήσους
Εκλογές για Κυβερνήτη διενεργήθηκαν τα έτη 1970, 1974, 1978, 1982, 1986, 1990, 1994, 1998, 2002, 2006, 2010, 2014, 2018 και 2022.

### 2010
Ο Ντε Γιονγκ επανεξελέγη κυβερνήτης στις εκλογές που έγιναν στις 2 Νοεμβρίου 2010 με ποσοστό 56,27% έναντι 43,58% για τον ανεξάρτητο Κένεθ Μαπ.

### 2018

Κυβερνήτης των νήσων εξελέγη στον δεύτερο γύρο στις 20 Νοεμβρίου 2018 ο Δημοκρατικός Άλμπερτ Μπράιαν, τζούνιορ με ποσοστό 54,54% έναντι 44,14% για τον ανεξάρτητο απερχόμενο κυβερνήτη Κένεθ Μαπ. Ο πρώτος γύρος διεξήχθη στις 6 Νοεμβρίου 2018 και σε εκείνον ο Μπράιαν είχε λάβει ποσοστό 38% έναντι 33,4 για τον Μαπ.

### 2022
Ο Μπράιαν ξεκίνησε την εκστρατεία για την επανεκλογή του στις 11 Μαΐου 2022. Στις προκριματικές εκλογές στις 6 Αυγούστου, ο Μπράιαν κέρδισε τον Κεντ Μπερνίερ τον πρεσβύτερο με ποσοστό 65,04% των ψήφων. Στις γενικές εκλογές στις 8 Νοεμβρίου επικράτησε του γερουσιαστή Κερτ Βίαλετ και δύο άλλων υποψηφίων, λαμβάνοντας το 56% των ψήφων. Ταυτόχρονα έγιναν και οι ενδιάμεσες εκλογές των ΗΠΑ. Αντιπρόσωπος στη Βουλή των ΗΠΑ εξελέγη με ποσοστό 98,7% η Δημοκρατική Στέισι Πλάσκετ.

## Γενικές εκλογές και Εκλογή αντιπροσώπου Αμερικανικών Παρθένων Νήσων
Βουλευτικές εκλογές διεξήχθησαν τα έτη, 1962, 1964, 1966, 1968, 1970, 1972, 1974, 1976, 1978, 1980, 1982, 1984, 1986, 1988, 1990, 1992, 1994, 1996, 1998, 2000, 2002, 2004, 2006, 2008, 2010, 2012, 2014, 1016, 2018, 2020, 2022 και 2024. 
Τα έτη 1970, 1972, 1974, 1976, 1978, 1980, 1982, 1984, 1986, 1988, 1990, 1992, 1994, 1996, 1998, 2000, 2002, 2004, 2006, 2008, 2010, 2012, 2014, 1016, 2018, 2020, 2022 και 2024 διεξήχθη και εκλογή για έναν αντιπρόσωπο στη Βουλή των ΗΠΑ.

### 2012
Η Δημοκρατική Ντόνα Κρίστιαν-Κρίστενσεν (εκλεγείσα για 1η φορά το 2010) επανεξελέγη αντιπρόσωπος των νησιών στην αμερικανική Βουλή των Αντιπροσώπων. 

### 2014
Γενικές εκλογές διεξήχθησαν στις 4 Νοεμβρίου 2014. Κυβερνήτης εξελέγη στον δεύτερο γύρο (18 Νοεμβρίου) ο ανεξάρτητος Κένεθ Μαπ με ποσοστό 63,89% έναντι 35,87% για την Ντόνα Κρίστιαν-Κρίστενσεν από το Δημοκρατικό Κόμμα.  Μετά την επικράτησή του στον δεύτερο γύρο, ο Μαπ ορκίστηκε Κυβερνήτης στις 5 Ιανουαρίου 2015. Η Στέισι Πλάσκετ εξελέγη αντιπρόσωπος των νησιών στην αμερικανική Βουλή των Αντιπροσώπων με ποσοστό 90% των ψήφων. Στο Κοινοβούλιο, την πλειοψηφία διατήρησαν οι Δημοκρατικοί. 

### 2018
Η εκλογή για τον αντιπρόσωπο στη Βουλή των Αντιπροσώπων των ΗΠΑ χωρίς δικαίωμα ψήφου στις Αμερικανικές Παρθένες Νήσους έγινε στις 6 Νοεμβρίου 2018. Η θητεία της αντιπροσώπου είναι διετής. Η μοναδική υποψήφια, Στέισι Πλάσκετ, από το Δημοκρατικό Κόμμα, επανεξελέγη για τρίτη θητεία λαμβάνοντας 16.341 ψήφους (ποσοστό 98,4%).

### 2020

## Δημοψηφίσματα
Δημοψηφίσματα διεξήχθησαν τα έτη	
1868, 1916, 1933, 1948, 1953, 1970, 1972, 1978, 1979, 1981, 1990, 1992, 1993, 1994, 1998, 2000, 2012, 2014, 2019 και 2020.

### 2012
Στις 6 Νοεμβρίου 2012 παράλληλα με τις γενικές εκλογές εγκρίθηκε η πρόταση για χρήση της βιομηχανικής κάνναβης από το 57% των ψηφοφόρων.

### 2014
Σε δημοψήφισμα οι πολίτες καταψήφισαν σε ποσοστό 82,4% την πρόταση να αυξηθεί η θητεία των γερουσιαστών από τα δύο χρόνια στα τέσσερα και υπερψήφισαν σε ποσοστό 56,5% την πρόταση για τη χρήση της κάνναβης για ιατρικούς σκοπούς.

### 2019

Στο δημοψήφισμα που διεξήχθη στις 30 Μαρτίου 2019, το 75% των ψηφισάντων ενέκριναν την αλλαγή στο εκλογικό σύστημα. Όμως το αποτέλεσμα ακυρώθηκε, καθώς η συμμετοχή ήταν πολύ χαμηλή (κάτω του 10%) και όχι άνω του 50%, όπως προβλεπόταν. 

### 2020
Ένα δημοψήφισμα για τη σύγκληση συντακτικής συνέλευσης διεξήχθη στις Παρθένες Νήσους των Ηνωμένων Πολιτειών στις 3 Νοεμβρίου 2020, παράλληλα με τις γενικές εκλογές. Το 72% των ψηφοφόρων που απάντησαν στο ερώτημα του δημοψηφίσματος ψήφισε υπέρ, και η συμμετοχή ξεπέρασε το όριο του 50% που απαιτείτο.
Ένα νομοσχέδιο για τη σύγκληση της έκτης συνταγματικής συνέλευσης εγκρίθηκε στις 29 Δεκεμβρίου 2022, με τα μέλη της συνέλευσης να εκλεγούν στις 5 Νοεμβρίου 2024 κατά την ημέρα των εκλογών. Η συνέλευση προγραμματίζεται να ξεκινήσει τις εργασίες της τον Ιανουάριο του 2025 και να καταρτίσει νέο σύνταγμα έως τις 31 Οκτωβρίου 2025, το οποίο θα τεθεί σε δημοψήφισμα στις 3 Νοεμβρίου 2026. Εάν εγκριθεί, το νέο σύνταγμα θα τεθεί σε ισχύ στις 31 Μαρτίου 2027.

## Παραπομπές


Πολιτική των Αμερικανικών Παρθένων Νήσων